Okresná prokuratúra Svidník 
Sovietskych hrdinov 200, 089 01 Svidník

Sp. zn. : Pv 103/12/7712	Svidník, 19.3.2012
EEČ : 2-60-9-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1, 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Svidník
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
i napriek tomu, že rozsudkom Okresného súdu vo Svidníku č.k. 4C/25/2009-28 zo dňa 24.3.2009, ktorý nadobudol právoplatnosť dňa 24.4.2009, mu bola uložená povinnosť prispievať výživným na syna XXXXX, nar. XXXXX mesačne sumou 80.- € a dcéru Emu Kačmárovú, nar. XXXXX mesačne sumou 60.- €, vždy do 15. dňa v mesiaci vopred k rukám oprávnenej XXXXX, si túto povinnosť vo Svidníku ani inde riadne neplní za obdobie od mesiaca november 2011 doposiaľ, čím na výživnom dlhuje sumu 700.- €, pričom bol za takýto čin v predchádzajúcich dvadsiaatich štyroch mesiacoch odsúdený trestným rozkazom Okresného súdu vo Svidníku č.k. 1T/53/11-55 zo dňa 21.7.2011, ktorý nadobudol právoplatnosť dňa 4.8.2011
Právna veta:
lebo zanikla trestnosť činu
Odôvodnenie:
	Vyšetrovateľom PZ Okresného rialditeľstva PZ, Odboru kriminálnej polície vo Svidníku pod ČVS: ORP-43/OVK-SK-2012 je vedené trestné stíhanaie proti XXXXX pre prečin zanedbania povinnej výživy podľa § 207 ods. 1,3 písm. c) Tr. zákona, ktorého sa mal dopustiť tako, ako je to uvedené vo výrokovej časti tohto uznesenia.
	Dňa 16.3.2012 vyšetrovateľ PZ predložil návrh na zastavenie predmetného trestného stíhania podľa § 209 ods.  Tr. poriadku a to z dôvodov uvedených v   § 215 ods. 1 písm. h) Tr. poriadku.
	Po preskúmaní návrhu vyšetrovateľa PZ, vrátane vyšetrovacieho spisu som zistil, že návrh je dôvodný.
	Z obsahu vyšetrovacieho spisu vyplýva, že obv. XXXXX v priebehu vyšetrovania uhradil oprávnenej XXXXX dlžné výživné v plnej výške, čo potvrdila aj vo svedeckej výpovedi dňa 15.3.2012 s doložením potvrdenia.
	Podľa § 86 písm. a) Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.
	Z uivedeného tedy vyplýva, že obvinený sa predmetnej trestnej činnosti dopustil, svojú vyživovaciu povinnosť si v celom rozsahu dodatočne splnil a zanedbanie povinnej výživy nemalo nepriaznivé následky a kedže splnenie vyživovacej povinnosti je dôležitejšie ako potrestanie páchateľa, bolo potrebné riozhodnúť tak, ako je to uvedené vo výrokovej časti tohto uznesenia.
	
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor